CELEX: C2005/271/49
Language: et
Date: 2005-10-29 00:00:00
Title: Kohtuasi T-341/05: 8. septembril 2005. aastal esitatud hagi — Hispaania Kuningriik versus Euroopa Ühenduste Komisjon

29.10.2005   
            
            
               ET
            
            
               Euroopa Liidu Teataja
            
            
               C 271/25
            
         8. septembril 2005. aastal esitatud hagi — Hispaania Kuningriik versus Euroopa Ühenduste Komisjon
   (Kohtuasi T-341/05)
   (2005/C 271/49)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: abogado del Estado Juan Manuel Rodríguez Cárcamo)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada Ceuta ja Melilla arvamine komisjoni 16. juuni 2005. aasta määruse (EÜ) nr 909/2005, millega määratakse kindlaks piima ja piimatoodete eksporditoetused, lisa kategooriasse L 01;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolev hagi on esitatud komisjoni 16. juuni 2005. aasta määruse (EÜ) nr 909/2005, millega määratakse kindlaks piima ja piimatoodete eksporditoetused (1), vastu osas, millega Ceuta ja Melilla arvatakse välja kõigi piimatoodete eksporditoetuse võimalike sihtkohtade hulgast. Sellise väljaarvamise eesmärgiks on kaotada teatud ebaseaduslikud kaubandustegevused, mis seisnevad teatud toodete ekspordis nimetatud kohtadesse, saades selle eest vastavat eksporditoetust, selleks et importida samad tooted pärast ümbertöötlemist uuesti ühenduse territooriumile maksmata selle eest tollimaksu.
   Hageja viitab oma nõuete toetuseks:
   
               —
            
            
               Nõukogu 17. mai 1999. aasta määruse (EÜ) nr 1255/1999 piima- ja piimatooteturu ühise korralduse kohta (2) artikli 31 lõike 3 rikkumisele, kuna kohtuvaidluse esemeks olev meede ei ole õigustatud ühegi nimetatud artiklis sätestatud põhjuse alusel ning teiseks seetõttu, et see põhineb tõendamata asjaoludel.
            
         
               —
            
            
               Sama määruse artikli 31 lõike 2 rikkumisele, kuna arvestamata jäeti toote laadiga. Selles osas väidab hageja, et isegi eeldusel, et maksupettuse vältimine õigustab teatud sihtkoha eksporditoetuste kaotamist, on meede vastu võetud arvestades vaid ekspordi sihtkohta ning mõjutades seeläbi valimatult kõiki tooteid, mille ekspordil Ceutasse või Melillasse kehtis eksporditoetus. Hageja viitab sama reegli rikkumisena ka vaidlustatud meetmest tulenevale tootjatevahelisele diskrimineerimisele.
            
         
               —
            
            
               Diskrimineerimise keelu rikkumisele.
            
         
               —
            
            
               Võimu kuritarvitamisele käesolevas asjas.
            
         
      (1)  ELT L 154, 17.6.2005, lk 10.
   
      (2)  EÜT L 160, 26.6.1999, lk 48.